નવી દિલ્હીઃ બાંગ્લાદેશના કેપ્ટન મુશફિકુર રહીમે કહ્યું છે કે અમે હૈદરાબાદમાં આગામી સપ્તાહે રમાનારી એકમાત્ર ટેસ્ટ મેચમાં શાનદાર પ્રદર્શન કરી દુનિયાને દેખાડી દઇશું કે અમે શું કરી શકીએ એમ છીએ. રહીમે કહ્યું, ”હું એ અંગે નથી વિચારી રહ્યો કે અમે ભારતમાં કેટલાં વર્ષ બાદ રમી રહ્યા છીએ. અમે એવું પ્રદર્શન કરવા માગીએ છીએ કે ભારત અમને વારંવાર રમવા બોલાવે. મારા માટે આ ફક્ત ‍વધુ એક ટેસ્ટ મેચ છે.” આ ટેસ્ટ મેચ પહેલાં બાંગ્લાદેશ ભારત-એ સામે બે દિવસીય પ્રેક્ટિસ મેચ પણ રમવાનું છે. બાંગ્લાદેશ વર્ષ ૨૦૦૦માં આઇસીસીનું પૂર્ણ સભ્ય બન્યા બાદ ભારતમાં પહેલી વાર ટેસ્ટ મેચ રમવાનું છે.